open-index/open-wikipedia-markdown huggingface dataset:
Klaus Buchner

**Klaus Buchner** es un politico de Germania. Il nascet li 6-im de februar 1941 in München (Germania) e esset inter 2003 e 2010 li presidente del Ecologic Democratic Partise. Klaus Buchner esset membre del Europan Parlament por li Ecologic Democratic Partise inter 2014 e 2020.

## Personal vive
Klaus Buchner es li filio del zoolog Hans Buchner e su marita Edeltraud nascet Hartmann.
* 1960 Klaus Buchner finit li scola in München.
* 1960-1964 Buchner studiat fisica in München e Edinburgh (Scotia).
* 1965-1970 Il laborat in li Max-Planck institute por fisica e astro-fisica.
* 1970 Buchnet finit su dissertation.
* 1973-2006 Buchner laborat quam docente e professor por matematica in li Tecnical Universitá München.
* 2006 Buchner es pensionat.

Klaus Buchner es maritat con Rosemarie Buchner (nascet Schmidt-Pauly) e have quar infantes, un filio e tri filias. Un infante es adoptet ex un asil por orfanes in India.

## Political cariera
* 1983 Buchner devenit un membre del Ecologic Democratic Partise.
* 1990 Buchner devenit presidente del Ecologic Concil del partise.
* 2000-2003 Buchner esset vice-presidente del Ecologic Democratic Partise.
* 2003-2010 Buchner es electet quam presidente del partise contra Uwe Dolata. Dolata preferet que li partise concentra su eforties al sud-german partes de Germania, ma Buchner volet que li partise es activ in li tot de Germania.
* 2010 Sebastian Frankenberger esset electet quam nov presidente del Ecologic Democratic Partise, pro que Buchner ne candidat plu pro su etá.
* 2014-2020 Membre del Europan Parlament.
* 2014 Klaus Buchner es electet ye li position 1 del liste del Ecologic Democratic Partise por li electiones al Europan Parlament.
* 2014 Klaus Buchner es electet quam unesim e sol representante del Ecologic Democratic Partise in li Europan Parlament pos li partise ganiat 0,6 percent.
* 2019 Klaus Buchner es denov electet in li Europan Parlament.
* 2020 Klaus Buchner renunciat su mandate in li Europan Parlament e dat su sede in li parlament ye li 15-im de julí 2020 a Manuela Ripa.

## Ligamentes extern
Portrete de Klaus Buchner sur li internet-págine del Ecologic Democratic Partise
Yuliya Tymoshenko

**Yuliya Volodymyrivna Tymoshenko** es un politico de Ucraina. Ella nascet quam Yuliya Hryhjan li 27-im novembre 1960 Dnipropetrovsk e esset li prim-ministra de Ucarina inter 2007 e 2010.

## Personal vive
* 1977 Yuliya Tymoshenko finit li scola in Dnipropetrovsk.
* 1979-1984 Ella studiat economica in Dnipropetrovsk.
* 1980 Ella maritat *Olexandr Tymoschenko*.
* 1981 Su filia *Jewhenija* nascet in Dnipropetrovsk.
* 1988 Yuliya Tymoshenko e su marito Olexandr fundat un butica por luar videos.
* 1989 Tymoshenko devenit directora del firma *Terminal* in Dnipropetrovsk.
* 1991 Tymoshenko fundet con marita e su bel-patre Hennady Tymoschenko li ukranian-cyprian joint-venture *Ukrajinskyj Bensin*.
* 1995-1997 Ella esset directora del firma *Unit Energie Sistemas de Ucraina* (EESU).
* 1999 Yuliya Tymoshenko finit su diseration in economica in li National Economic Universitá de Kiev.

## Political cariera
* 1996 Tymoshenko esset electet in li ukrainian parlament del districte Kirowohrad.
* 1999 Tymoshenko fundat con Oleksandr Turtchinov li political partise Batkivshchyna e Tymoshenko devenit li presidente de ti partise.
* 1999-2001 Tymoshenko esset vice-prim-ministre por energie-aferes del prim-ministre Viktor Jushtchhenko. Pos un conflicte con presidente Leonid Kutchma Tymoshenko esset quelc semanes arestat.
* 2002 Su partise Batkivshchyna candidat por li parlament con altri partise in li Blok Yuliji Tymoshenko e atinget 7,2 percent in li electiones. Tymoshenko directet li fraction de ti coalition e es in oposition contra presidente Leonid Kuchma.
* 2004 Yuliya Timoshenko esset un del ductores del Orangi Revolution in Ucrania con Viktor Jushtchenko pos li falsification del electiones presidential.
* 2005 Yuliya Timoshenko esset prim-ministre inter li 4-im de februar e 8-im de septembre 2005. Presidente Viktor Jushtchhenko demisset Timoshenko pos un conflicte.
* 2007 Li Blok Yuliji Tymoshenko ganiat presc 31 percent in li electiones parlamentari e pos un nov acorde con presidente Viktor Jushtchhenko ella devenit denov prim-ministra li 18-im de decembre.
* 2010 Yuliya Timoshenko candidat in li electiones presidientiel, ma perdit contra Victor Yanukovich in li duesim rond tre strettmen. Li parlament demisset Timoshenko quam consequentie li 3-im de mart 2010.
* 2011 Timoshenko es sententiat per un tribubale a sett annus prison pro misusa de su oficie. Li processu esset criticat mult quam policalmen motivat e venjantie del presidente Victor Yanukovich.
* 2014 Timoshenko posset forlassar li prison pos li cade del presidente Victor Yanukovich li 22-im de februar 2014. Timoshenko decidet candidar denov por li oficie del presidente e recivet 12,81 percent e finit ye li duesim rang detra Petro Poroshenko.
Hans-Olaf Henkel

**Hans-Olaf Henkel** es un german industrialist, publicist e politico. Il nascet li 14-im de marte 1940 in Hamburg (Germania). Desde li 1-im de julí 2014 il es un membre del Europan Parlament por li partise Alternative por Germania. Li 5-im de julí 2015 Henkel forlassat li Alternative por Germania pos li victorie del dextri fraction sur li partise-congress in Essen.
 
## Professional vive
Pos li scola il fat un aprentisage de transport-comerciante. Desde 1962 il laborat por li firma IBMin li gerentie. In li annu 1987 il devenit presidente del directoratu del firma IBM in Germania. Inter septembre 1993 e decembre 1994 Henkel esset presidente del IBM Europa, Africa e Medial Ost.

Inter 1995 e 2000 Henkel esset presidente del Federal Asociation del German Industrie. Inter 2000 e 2005 il esset presidente del Asociation de Leibnitz e inter 2005 e 2013 il esset consiliero del Bank of America. 

## Personal vive
Hans-Olaf Henkel es maritat desde 2005 con Bettina Hannover. Il have du filias e du filios.
Hans-Olaf Henkel anc publicat quelc libres pri economic e political temas.

## Henkel quam politico
Henkel suportat desde su fundation li partise Alternative por Germania quel es cricaci contra li Europan Union. In li fine del annu 2013 Henkel devenit un membre del Alternative por Germania. In li annu 2014 Henkel candidata ye li position del Alternative por Germania por li Europan Parlament. In li marte 2014 il esset electet quam vice-parlator del partise. Desde li 1-im de julí 2014 il es un membre del Europan Parlament por li partise Alternative por Germania.

In proteste contra li dextri-populist fraction del Alternative por Germania il declarat su demission quam vice-presidente del partise li 23-im de aprl 2015. Quam consequentie del victorie del dextri-populist fraction sur li partise-congress Henkel forlassat li Alternative por Germania li 5-im de julí 2015.

## Ovres (selection)
* *Jetzt oder nie. Ein Bündnis für Nachhaltigkeit in der Politik *. Siedler, Berlin 2001, ISBN 3-88680-665-0.
* *Die Macht der Freiheit. Erinnerungen*. Econ, München 2000, ISBN 3-430-15515-0 / Ullstein, München 2002, ISBN 3-548-75077-X / Ullstein, München 2004, ISBN 3-548-84007-8.
* *Die Ethik des Erfolgs*. Econ, München 2002, ISBN 3-430-14286-5 / Ullstein, München 2004, ISBN 3-430-15515-0.
* *Die Kraft des Neubeginns. Deutschland ist machbar*. Droemer, München 2004, ISBN 3-426-27349-7 / Knaur, München 2005, ISBN 978-3-426-77836-4.
* *Kampf um die Mitte. Mein Bekenntnis zum Bürgertum*. Droemer, München 2007, ISBN 978-3-426-27423-1.
* *Die Abwracker. Wie Zocker und Politiker unsere Zukunft verspielen*. Heyne, München 2009, ISBN 978-3-453-16829-9.
* *Rettet unser Geld! Deutschland wird ausverkauft – Wie der Euro-Betrug unseren Wohlstand gefährdet*. Heyne, München 2010, ISBN 978-3-453-18284-4.
* *[[Die Euro-Lügner|Die Euro-Lügner. Unsinnige Rettungspakete, vertuschte Risiken – so werden wir getäuscht]]*. Heyne, München 2013, ISBN 978-3-453-20058-6.
Viktor Orbán

**Viktor Orbán** es un politico de Hungaria. Il nascet li 31-im de may 1963 in Székesfehérvár e es li prim-ministre de Hungaria desde li 29-im de may 2010.

## Personal vive
* 1981 Il finit li scola in Székesfehérvár con li baccalaureatu.
* 1981-1982 Obligatori militari servicie.
* 1986 Orbán maritat li jurista * Anikó Lévai *.
* 1982-1987 Orbán studiat jurisprudentie in li  Universitá Eötvös-Loránd in Budapest.
* 1988-1990 Orbán laborat por li *Soros Foundation of Central Europe Research Group* e anc recivet un stipendie por studiar in li Universitá de Oxford in li Reyatu Unit. 
* 1990 Il abandonat su studie in Oxford por devenir politico.

Viktor Orbán es maritat con li jurista * Anikó Lévai * e li cuple have quin infantes.

## Political cariera
* 1988 Orbán es inter li fundatores del liberal *Alliantie de yun democrates* FIDESZ.
* 1990 Orbán es electet quam membre del hungarian parlament por FIDESZ.
* 1993-2000 Il esset presidente del partise FIDESZ.
* 1998-2002 Orbán esset prim-ministe de Hungaria.
* 2003 Viktor Orbán devenit denov presidente de FIDESZ. Il transformat li liberal partise plu e plu in un national-conservativ partise.
* 2010 Orbán devenit pos li victorie de su partise FIDESZ in li electiones parlamentari li 29-im de may 2014 prim-ministre de Hungaria.
Den Haag

**Den Haag** es un cité in Nederland. It es li sede del guvernament e del parlament de Nederland, ma li cité capital de Nederland es Amsterdam. Den Haag es anc li cité capital del Provincia Sud-Holland. Desde 1831 Den Haag es anc li residentie del nederlandes reyal familie.

Den Haag have 508.322 (2014) habitanes. Li cité es situat in sud-west de Nederland in un distantie de six kilometre del Nordic Mare. Li quarteres Scheveninen e Kijkduin es situat directmen al mare.

Den Haag es anc li sede de quelc international organisationes. Li International Tribunale e li International Criminal Tribunale have su sede in Den Haag.

## Sport
In li annu 2014 eveni in Den Haag li Championatu mundal de Hockey sur terre 2014 del féminas e li Championatu mundal de Hockey sur terre 2014 de mannes in li Stadion Kyocera.
Championatu mundal de Hockey sur terre 2014 del mannes

Li  13-im **Championatu Mundal de Hockey sur terre de mannes** va evenir in li annu 2014 in Den Haag (Nederland) in li Stadion Kyocera. Li championatu mundal in li Hockey sur terre va durar de 31-im de may 2014 til li 14-im de junio 2014. It es arrangeat in li sam loco e témpor quam li Championatu mundal de Hockey sur terre 2014 del féminas.

It es li triesim Championatu mundal del Hockey sur terre del mannes in Nederland pos li annus 1973 e 1998.

## Partiprensores

12 landes ha qualificat se por li Championatu Mundal de Hockey sur terre 2014 del mannes.

Li partiprensores:
* 5 partiprensores ex Europa:
Anglia, Belgia, Germania, Hispania e hósped Nederland
* 3 partiprensores ex Asia:
India, Malaysia e Sud-Korea
* 2 partiprensores ex Oceania:
Australia e Nov-Zeland
* 1 partiprensor ex America del Sud:
Argentina
* 1 partiprensor ex Africa
Sud-Africa

## Gruppes
Por li unesim rond li 32 landes es dividet du ott gruppes con six truppes. Li max bon du truppes de ambi gruppes va atinger li semi-finale. Li triesim e quaresim land de ambi gruppes va luder por li ranges quin til ott e li quinesim e sixesim de ambi gruppes va luder por li ranges nin til deci-du.

* Gruppe A: Anglia, Australia, Belgia, Hispania, India, Malaysia e Nederland
* Gruppe B: Argentina, Germania, Nederland, Nov-Zeland, Sud-Africa e Sud-Korea

 
## Ligamentes extern
* Li oficial págine del torney
Nina Hasselmann

**Nina Hasselmann** es un german sportista de hockey sur terre. Ella nascet li 31-im de may 1986 in Nürnberg (Germania).

Ella comensat luder hockey sur terre in li club Nürnberger HTC e desde li annu 2005 ella lude por li Münchner SC.

Li profession de Nina Hasselmann es construction-ingeniera.

Ella ha ludet til nu 163 vez por li national selection de Germania e ha tirat 9 goles.

## International successes
* 2006 Unesim lude de Nina Hasselmann por li selection de Germania li 26-im de may 2007 contra Japan.
* 2010 Hasselmann ludet por Germania in Championatu Mundal de Hockey sur terre 2010 in Argentina.
* 2012 Ella partiprendet in li Olimpic Ludes de estive in London (Reyatu Unit) por Germania.

## Ligamantes extern
Li oficial págine de Nina Hasselmann in li internet
Stadion Kyocera

Li **Stadion Kyocera** es un sport-arena in li cité Den Haag in Nederland. It have spacie por 15.000 spectatores.

Li Stadion Kyocera es li hem del local football-club ADO Den Haag, quel li max alt football-liga de Nederland li Ehrendivision. Til 2010 li stadion portat li nómine *ADO Den Haag Stadion* o anc nóminat *Zuiderpark*.

Li arena esset constructet inter 2005 e 2007. It esset oficialmen apertet in li 28-im de julí 2007 per un football-match. Li fassade del stadion consiste ex brilliant aluminium. Li construction custat 28 million euro.

Li Stadion Kyocera es anc usat por hockey sur terre. In li annu 2014 eveni li championatus mundel in li hockey sur terre por mannes e féminas in li Stadion Kyocera.
Ritmic Gimnastica

**Ritmic Gimnastica** es un sport por féminas. It es un competition con gimastic-instrumentes queles es portat del ritmic gimnastes in li manu. Li gimnastic exercities con ti instrumentes es acompaniat per musica sin cantada. Li exercities contine anc dansa-elementes e ballette-elementes, ma anc artistic elementes con li gimnastic-instrumentes.

Li sport es internationalmen representat per li Federation International de Gimnastica.

## Regules
Li ritmic gimnastic es exercit sur un area de 13 metre longore e 13 metre largore. 

It hay quin gimnastic-instrumentes:
* gimnastic-balle
* gimnastic-corde
* gimnastic-anelle-de-baril
* gimnastic-bande
* gimnastic-clubbes

Hay competitiones por singul gimnastas e por gruppes. Un exercie de un singul gimnasta dura secun li regules del Federation International de Gimnastica inter un minute e 15 secondes e un minute e triant secondes e por gruppes inter du minutes e 15 secondes e du minutes e triant secondes.

Li númeres del punctus por omni gimnasta o gruppe es determinat de un jurie ex expertes. Li exercities es evaluat del jurie secun córpor-tecnical e tecnical valore con li instumentes e li artistica quam tal-nóminat D-valore e secun li execution li tal-nóminat E-valore. Li maximum por li D-valore e li E-valure es deci punctus. To significa que on posse atinger in total 20 punctus por un exercitie.

## Historie
* 1941 Li unesim competition in li ritmic gimnastica evenit in li Soviet-Union.
* 1963 Li unesim championatu mundal in li ritmic gimnastica evenit in Budapest (Hungaria). Desde ti annu li championatu mundal es arangeat chascun duesim annu.
* 1984 Ritmic Gimnatica devenit un parte del programma del Olimpic Ludes por li unesim vez in Los Angeles.
* 1996 Anc li gruppe-gimnastica devenit olimpic in Atlanta.

## Dominant nationes
Ritmic gimnastica es tradionalmen dominat de sportistas ex ost-europa quam Russia, Bulgaria, Bielorussia, e Ucraina, ma anc Italia e Hispania es successosi nationes in ti sport.
Felix Reda

**Felix Reda**, nascet quam Julia Reda, es un politico de Germania del Pirates Partise Germania. Ella nascet in li annu 1986 in Bonn (Germania). Julia Reda esset electet quam membre del Europan Parlament in li annu 2014 por li Pirates Partise Germania. Julia Reda es transsexual e declarat se quam mann in li annu 2022 e il changeat su nómine a Felix Reda.

Ella studia political scienties e publicistica in li universitá de Mainz.

Julia Reda devenit in li etá de 16 annus un membre del Socialdemocratic Partise de Germania, ma forlassat li socialdemocrates in li annu 2009 pro que ti partise consentit a censura in li internet. Reda devenit in li sam annu un membre del Pirates Partise Germania. 

Inter 2010 e 2012 ella esset li presidente del organisation Yun Pirates, quel es li yunesse-organisation del Pirates Partise Germania. Julia Reda devenit li unesim presidente del organisation Yun Pirates del Europa, quel es li yunesse-organisation del europan pirates partises.

In li annu 2012 Julia Reda fat un practica che li sved membre del Europan Parlament Amelia Andersdotter. In li annu 2014 Reda esset electet sur li position del liste del Pirates Partise Germania por li electiones del Europan Parlament. Pro li resultate de 1,5 percent de su partise Julia Reda esset electet quam unesim e sol membre del Pirates Partise Germania in li Europan Parlament.
Oldenburg

**Oldenburg** es

Cités:

In Germania:
* Oldenburg (Oldb), cité in Infra Saxonia
* Oldenburg in Holstein, cité in Schleswig-Holsteinia

In USA:
* Oldenburg (Indiana)
* Oldenburg (Texas)
* Oldenburg (Mississippi)
* Oldenburg (Illinois)
Manaus

**Manaus** es un cité in Brasil. It es situat in li west del land e es li cité capital del País Federal Amazonas. It es situat al fluvie Rio Negro in un distantie de 11 kilometre del inboccatura del Fluvie Amazon.

Manaus have 1.982.17 (2013) habitantes.

In Manaus eveni quelc football-matches del Championatu Mundal de Football 2014 in Brasil.
Biljana

**Biljana** (cirilic alfabete scrit: Биљана, Биляна) es un feminin prenómine. It es difuset in Serbia, Nord-Macedonia e Bulgaria. It es probabil derivat ex li sud-slavic parol *biljka* por *plante* o *flor*.

## Conosset féminas con li nómine Biljana
* Biljana Srbljanović, serb autoressa e dramaturga
* Biljana Plavšić, ex-politico ex Bosnia e Herzegovina
* Biljana Topić, sportista de levi-atletica
Enid Blyton

**Enid Blyton** esset un famosi autoressa de libres por infantes ex li Reyatu Unit. Ella nascet li 11-im de august 1897 in East Dulwich (Anglia) e morit li 28-im de novembre 1968 in Hampstead (Anglia).

Ella ha scrit plu quam 750 libres e plu quam 10.000 curt racontas. Blyton esset un tre successosi autoressa. Plu de 600 miliones libres de ella esset vendit e su libres esset traductet in presc 90 lingues. Secun su ovres mult filmes esset fat.

Li max successosi libre-series de Enid Blyton es *Noddy*, *Famous Five* e *Secret Seven*.
Winterthur

**Winterthur** es un cité in Svissia. It es situat in li Canton Zúrich in li nord-ost del país e es li cité capital del Districte Winterthur.

It have 104.468 (2012) habitantes e es li sixesim max grand cité del Svissia e li duesim max grand cité in li Canton Zúrich. Winterthur es solmen 30 kilometre distant de Zúrich.

Winterthur esset li sede del Interlingue service e li Club of Rome have su centrale in li cité.
Cantones de Svissia

Li **Cantones de Svissia** es li 26 membre states del Confederation Svissia. Chascun canton have su propri constitution, parlament e guvernament.

## Liste de Cantones
* Canton de Uri: desde 1291 un membre del confederation de Svissia
* Canton de Schwyz: desde 1291
* Canton de Obwalden: desde 1291
* Canton de Nidwalden: desde 1291
* Canton de Luzern: desde 1332
* Canton de Zúrich: desde 1351
* Canton de Zug: desde 1352
* Canton de Glarus: desde 1352
* Canton de Bern: desde 1353
* Canton de Fribourg: desde 1481
* Canton de Solothurn: desde 1481
* Canton de Basel-Cité: desde 1501
* Canton de Basel-Campania: desde 1501
* Canton de Schaffhausen: desde 1501
* Canton de Appenzell-Ausserrhoden: desde 1513
* Canton de Appenzell-Innerrhoden: desde 1513
* Canton de Sant Gallen: desde 1803
* Canton de Graubünden: desde 1803
* Canton de Aargau: desde 1803
* Canton de Thurgau: desde 1803
* Canton de Ticino: desde 1803
* Canton de Vaud: desde 1803
* Canton de Vallais: desde: 1815
* Canton de Neuchâtel: desde 1815
* Canton de Genève: desde 1815
* Canton de Yura: desde 1979
Lila Tretikov

**Lila Tretikov** (in russ: **Лайла Третиков** o **Ляля Третьякова**; Moskwa, 25-im de januar 1978) es un specialist de software de societé rus e american. Ella es actuelmen li nov directressa executive del Fundation Wikimedia.
Felipe VI de Hispania

**Felipe VI** con plen nómine *Felipe Juan Pablo Alfonso de Todos los Santos de Borbón y Grecia* es desde li 19-im de junio 2014 li rey de Hispania. Il nascet li 30-im de januar 1968 in Madrid (Hispania) quam filio del rey Juan Carlos I e reyessa Sofia. Il es ex li dinastie de Bourbones.

Inter 1985 e 1988 il esset in li armé de Hispania. Inter 1988 e 1993 Felipe VI studiat jurisprudentie e in li Universitá Georgetown in li Unit States de America international relationes.

Desde li 22-im may 2004 il es maritat con Letizia Ortiz. Li cuple have du filias, Leonor (nascat li 31-im de octobre 2005) e Sofia (nascet li 29-im de april 2007).

Li 2-im de junio 2014 su patre Juan Carlos I anunciat su retirament e Felipe VI devenit li 19-im de junio 2014 li nov rey de Hispania.
Spielberg (Stiria)

**Spielberg**, anc nóminat *Spielberg bei Knittelfeld*, es un cité in Austria in li país federal Stiria. It es situat in li Districte Murtal.

Li cité have 5.103 (2014) habitantes.

In Spielfeld es situat li motor-sport centre Österreichrring. Inter 1970 til 1987, de 1997 til 2003 e denov desde 2014 eveni ta li *Grand Prise de Austria* in li motor-sport serie del Formul 1. Desde 2014 li motor-sport centre have li nómine Red Bull Ring e it es un important factor por li economica del region.
Fortaleza

**Fortaleza** es un cité in Brasil. It es situat in li nord-ost del land al costa del Atlántic Ocean e es li cité capital del state federal Ceará.

Fortaleza have 2.447.409 (2010) habitantes.

Li cité esset fundat in li annu 1726 e it devenit in li annu 1796 li cité capital del state federal Ceará. Hodie es Fortaleza un populari destination por turistes ex Brasil. Li cité have 15 plages.

Fortaleza es un del locos del Championatu Mundal de Football 2014.
Kłodzko

**Kłodzko** es un cité in li sud-west de Polonia. Li german nómine de Kłodzko es *Glatz*. It es situat in li sud-west del land in li region Infra Silesia.

Li cité have 28.197 (2013) habitantes. Li fluvie Nysa Kłodzka flue li cité.

## Historie
Li cité esset mentionat por li unesim vez in historic document in li annu 981. Li historie de Kłodzka es strettmen ligat con li historie del *Comtia Kłodzko*. Kłodzko esset un parte de Bohemia e esset anexet de Prussia in li 18-im secul e esset un parte de Germania inter 1871 e 1945.

In li 12-im e 13-im german colonistes intrat Kłodzko. Pos li Duesim Guerre Mundal li german population esset expulset e Kłodzko devenit un parte de Polonia.
Bente

**Bente** es un feminin prenómine de Scandinavia. It es difuset ante omnicos in Dania, ma anc in Norvegia e li nord de Germania. It es li danes forme del nómine Benectine o latin *Benedikta* e significa *li benedita*.

Altri danes formes de Bente es *Benthe*, *Bende*, *Benta* o *Bentha*.  Li masculin danes forme de ti nómine es Bent. 

## Conosset féminas con li nómine Bente
* Bente Klumpen, un danes autoressa.
* Bente Skari, un norvegian ski-nordic sportista.
* Bente Juncker, un danes politico.
* Bente Kraus, un german sportista in patinage de rapidore.
Recife

**Recife** es un cité in Brasil. It es situat in li nord-ost del land al costa del Atlántic Ocean e es li cité capital del state federal Pernambuco.

Recife have 1.561.659 (2009) habitantes. Li fluvie Capibaribe flue tra li cité. Li nómine del cité es derivat del riff avan li cité.

Li cité esset fundat in li annu 1537 de Portugalés colonistes. It devenit in li annu 1823 in vice de Olinda li cité capital del state federal Pernabuco. Recife es famosi pro su plages.

Recife es un del locos del Championatu Mundal de Football 2014.
Romy

**Romy** es un german feminin prenómine. It es un curt forme del prenómine ancian german prenómine Rosemarie. Li nómine Rosemarie es un composition ex li prenómines Rosa e Maria. Altri formes de ti prenómine es *Ramona*, *Romana* e *Romina*.

It origina del latin parol por rose. Li prenómine Romy es max frequent in Svissia, ma anc difuset in Germania e Austria.

## Eminent homes con li prenómine Romy
Li prenómine Romy devenit populari per li actoressa Romy Schneider de qui ver nómine esset *Rosemarie Magdalena Albach*.

* Romy Beer,  german biatlon-sportista
* Romy Kermer german sportista in patinage sur glacie
* Romy Kessler, sviss gimnasta
* Romy Logsch, german bob-sportista e levi-atletico sportista
* Romy Schneider (1938–1982), actoressa.
Unterföhring

**Unterföhring** es un municipie in Germania. It es situat in sud del land in li país federal Bavaria in li Districte Supra Bavaria. Unterföhring es situat nord de München e es un parte del Subdistricte München-Land.

Unterföhring have 10.547 (2012) habitantes. In li west del municpie flue li Isar.

## Economie
Li municpie It es un del max important locos de masse-medies interprenses de Germania. Li television-stationes Bayrischer Rundfunk, ZDF e li masse-medie interprense ProSiebenSat.1 Media AG have desde li annu 2000 su sede in Unterföhring. Anc important interprenses de assecurantie have su sede in Unterföhring. Pro to Unterföhring es un economic rich municipie.

## Sport
Unterföhring have con li Rugby Club Unterföhring un rubgy-club. Li hockey sur terre e ténnis-club ASV München have su sede in Unterföhring.

## Ligamentes extern
* Li oficial internet-págine del municipie Unterföhring
Thomas Müller (football)

**Thomas Müller** es un footballero de Germania. Il nascet li 13-im de septembre 1989 in Weilheim (Germania) e lude desde li annu 2000 por li football-club FC Bayern München e desde li annu 2010 por li national football-selection de Germania.

Thomas Müller es 1,86 metre alt e lude in li atacca e in li ofensiv medie-camp.

## Clubs
* 1993-200 TSV Pähl (yunesse)
* 2000-2007 FC Bayern München (yunesse)
* desde 2007 FC Bayern München

## National football-selection de Germania
Desde li 3-im de marte 2010 lude Müller in li national selection de Germania. Il partiprendet in li championatus mundal 2010 e 2014 e li europan championatu 2012. Til nu il ha fat 50 matches por li selection national de Germania.

## Successes
* German champion con FC Bayern München 2010,  2013, 2014.
* German football-bocale: 2010, 2013, 2014.
* UEFA Liga del Championes 2013.

## Personal vive
Müller finit li scola in gimnasium Weilheim in li annu 2008. In li annu 2009 il maritat su amica Lisa.
Cuiabá

**Cuiabá** es un cité in Brasil. It es situat in li west del land e es li cité capital del país federal Mato Grosso. 

Cuiabá have 551.098 (2013) habitantes. It have un tropic tre calid e humid clima.

Li cité esset fundat in li annu 1719. In Cuiabá evenit quelc football-matches del Championatu Mundal de Football 2014 in Brasil.
Svetlana

**Svetlana** es un feminin slavic prenómine por puellas e féminas quel es difuset in li ost-europan landes Russia, Bulgaria, Serbia, Ucraina, Bielorussia, Macedonia, Croatia, Polonia e Slovacia.

It origina del parol *свет* (svet) quel significa luce, pur o brilliant. Li parol svet anc siginica munde o sant in li slavic lingues.

Li Russ Ortodox Eclesia usa li nómine Svetlana quam traduction del grec nómine *Photina*. Ti nómine es usat por li fémina de Samaria in li bible.

Diminutiv formes de Svetlana in Russia es *Lana*, *Svetka* o *Sveta*.

## Versiones del nómine
Generalmen li max sequent forme del nómines es li russ forme Svetlana. Támen hay alternativ versiones in altri slavic landes

* russ, serb, bulgarian, macedonian : Светлана (Svetlana)
* ucrainian: Світла́на (Svitlana)
* bielorussian: Святла́на (Svjatlana)
* polonesi: Świetlana 

## Eminent homes con li prenómine Svetlana
*Svetlana Alliluyeva, li max yun filia de Joseph Stalin
*Svetlana Boginskaya, Soviet-bielorussian gimnast
*Svetlana Ficová - professor del civil yure in Bratislava, lmartia del slovacian prim-ministre Robert Fico
*Svetlana Ishmouratova, un biatlon sportista de Russia
*Svetlana Khorkina, un gimnast de Russia
*Svetlana Kuznetsova, un ténnis-lusora de Russia
*Svetlana Melnikova, un levi-atletica sportista del Soviet-Union
*Svetlana Ražnatović, un cantoressa de Serbia
Grünwald

**Grünwald** es un municipie in Germania. It es situat in li sud del land in li país federal Bavaria in li Districte München. Grünwald es situat quelc kilometres sud del cité München in li valley del fluvie Isar. Il es un rich, exclusiv e custosi suburbe de München. Grünwald es egardat quam li max rich municipie de Germania.

Grünwald have 10.915 (2012) habitantes. 

Li old nómine de Grünwald esset *Derbolvinga* o *Derbolfing*. In li annu 1288 esset mentionat por li unesim vez in historic documentes li village Grünwald. Li cause por li changeament esset li construction del castelle *Burg Grünwald*. 

Til li comense del 20-im secul Grünwald esset ancor un village. To changeat per li construction de un tramvia linea de München a Grünwald, per li construction de un ponte súper li fluvie Isar quel ligat li municipies Grünwald e Pullach e per li film-ateliere Bavaria Filmstudios quel have su hem desde 1919 in Grünwald.

## Partes de Grünwald
Li municipie consiste ex six partes:
* Grünwald 
* Geiselgasteig 
* Wörnbrunn 
* Sauschütt 
* Brunnhaus 
* Oberdill
Nationalsocialisme

**Nationalsocialisme** es un political ideologie, quel esset creat in pos li Unesim Guerre Mundal in Germania de Adolf Hitler e su Nationalsocialist German Partise de Laboreros/NSDAP. It es li german version del fascisme.

Central elementes del ideologie del nationalsocialisme es un radical nationalisme e rasisme. It propaga un totalitari organisation del state e es anti-democratic,anti-communistic e anti-semitic. In diferentie al italian fascisme li nationalsocialisme es extrem anti-semitic e propagadat in li Triesim Imperia in Germania inter 1933 e 1945 li fisical extermination del judéos.

Li guvernament nationalsocialistic de Adolf Hitler es responsabil por li comense del Duesim Guerre Mundal e li genocide del holocaust contra li judéos europan.

In Germania e Austria es hodie li usation del nationalsocialistic simboles e li propaganda del nationalsocialistic idés interdictet per lege.
Bakir Izetbegović

**Bakir Izetbegović** es un politico de Bosnia e Herzegovina. Il esset electet in li Presidentura del state de Bosnia e Herzegovina quam representate del bosniakes in li annu 2010. Il nascet li 28-im de junio 1956 in Sarajevo (Bosnia e Herzegovina)  e es li vice-presidente del Partise del Democratic Action/SDA. Il es li filio del ex-presidente de Bosnia e Herzegovina Alija Izetbegović qui ha fundat li Partise del Democratic Action e ludet un important rol in li process del separation del land de Yugoslavia in li annu 1990.

## Personal Vive
Bakir Izetbegović studiat architectura in li universitá de Sarajevo. Il finit su studie in li annu 1981. Inter 1982 e 1991 il laborat por li consultation-firma *Konsalting* in Sarajevo. 

Durant li Guerre Intern de Bosnia e Herzegovina inter 1992 e 1995 il laborat quam secretario por su patre Alija Izetbegović qui esset presidente de Bosnia e Herzegovina in ti periode.

Bakir Izetbegović es maritat con Sebija Izetbegović e li cuple un filia Jasmina.

## Political cariera
Bakir Izetbegović fat su political cariara in li Partise del Democratic Action/SDA quel esset fundat de su patre.
* 1992-2003 Membre del directoratu del SDA in li Canton Sarajevo.
* 2000-2002 Chef del fraction del SDA in li parlament del Canton Sarajevo.
* 2002-2006 Membre del Dom del representates del Federation Bosnia e Herzegovina.
* 2003 Bakir Izetbegović deveni vice-presidente del Partise del Democratic Action.
* 2006-2010 Membre e chef del fraction del SDA in li parlament de Bosnia e Herzegovina.
* 2009 Bakir Izetbegović candidat por li oficie del presidente del Partise del Democratic Action, ma perdit contra li actual presidente del partise Sulejman Tihić
* 2010 Il esset electet directmen quam representate de bosniakes in Presidentura del state Bosnia e Herzegovina quam candidate del Partise del Democratic Action.
* 2014 Bakir Izetbegović candida denov por li Presidentura del state de Bosnia e Herzegovina quam candidate del SDA.
Haugesund

**Haugesund** es un cité e municipie in Norvegia. It es situat in li sud-west costa del land in li Provincia Rogaland a un mar-strette.

Li cité have 35.727 (2013) habitantes.

Li nómine del cité es derivat ex li norvegian-paroles *hauge* (coline) e *sund* (mar-strette). Haugesund esset fundat in li annu 1855 oficalmen quam cité.

Desde 1973 li *International Norvegian Film Festa* eveni in Haugesund e desde 2004 li annual rock-musica-festa *Rockfest*.

Li cité have un international aeroportu sur li insul Karmøy

## Sport
Li football-club FK Haugesund lude in li max alt football-liga de Norvegia.
Virginitá

**Virginitá** es li statu de un person qui til nu ne havet sexual relationes. Un fémina qui ne have sexual relationes es nóminat *virgina*. 

Hay cultural e religiosi traditiones e valores queles emfasa li significantie del statu del virginitá til li maritage. Secun ti conception li statu del virginitá significa que un puella deve esser chast e pur ante maritar. 

Hodie in li max mult societás perdir li virginitá ante li maritage ne have legal consequenties por li fémina, ma quelc societás demanda que li fémina pruva su virginitá ante li maritage. Tradionalmen li presentie del himen esset acceptat quam pruva. Un altri pruva es li sanguada durant li prim coition quam prova. In tal societás un fémina qui ha perdit su virginitá ante maritar es egardat quam sin valore e sordid.

Li religion del islam demand ancor hodie que li sponsa e li sponso es in li statu del virginitá til li maritage. 

Anc in mult europan lingues li paroles puella e virgina esset longmen sinonimes.
Vjekoslav Bevanda

**Vjekoslav Bevanda** es un politico de Bosnia e Herzegovina. Il nascet li 13 de may 1956 in Mostar (hodie: Bosnia e Herzegovina e esset inter li 12-im de januar 2012 e li 1-im de april 2015 prim-ministre de Bosnia e Herzegovina. Desde li 1-im de april 2015 il es vice-prim-ministre e ministre por financies e tresor in li guvernament de Bosnia e Herzegovina. Secun nationalitá il es croat e il es um membre del partise Crotian Democratic Comunitá de Bosnia e Herzegovina/HDZ BiH.

## Personal e profesional vive
Il finit li scola in Mostar e studiat anc ta economica. Il finit su studie in li universitá de Mostar in li annu 1979. Inter 1979 e 1989 il laborat por li avion-firma *Soko* in Mostar. Inter 1990 e 1993 il laborat por li bank *ARPO* anc in Monstar. Del annu 2000 til 2001 il laborat in li *Euro Center* in Split (Croatia). Il esset li director del *Comercie Bank* in Sarajevo.

Il es maritat con Ljiljana Bevanda e have du filias.

## Political cariera
Bevanda es un membre del croat political partise Crotian Democratic Comunitá de Bosnia e Herzegovina/HDZ BiH. 
* 2007-2011 Ministre de financies in li Federation Bosnia e Herzegovina e vice-presidente del guvernament del Federation Bosnia e Herzegovina.
* 2010 Bevanda es electet quam membre del parlament del Federation Bosnia e Herzegovina.
* 2012-2015 Bevanda esset prim-ministre de Bosnia e Herzegovina inter li 12-im de januar 2012 e li 1-im de april 2015.
* 2015 Vjekoslav Bevanda devenit li ministre por financies e tresor de Bosnia e Herzegovina e vice-prim-ministre in li guvernament de Denis Zvizdić.

## Extern ligament
* Oficial biografie de Vjekoslav Bevanda
Živko Budimir

**Živko Budimir** es un politico de Bosnia e Herzegovina. Il nascet li 20-im de novembre 1962 in Vir proxim de Posušje (hodie: Bosnia e Herzegovina e il esset inter li 17-im de marte 2011 e li 10-im de februar 2015 li presidente del Federation Bosnia e Herzegovina. Secun nationalitá Budimir es croat e il es li presidente del partise Partise de Justicie e Confidentie/SPP.

## Personal e professional vive
Budimir finit in li annu 1981 li militari avion scola in Rajlovac in li proximitá de Sarajevo e in li annu 2000 il finit un pluri militari scola. Živko Budimir esset professional soldate in li armé del Socialist Federativ Republica Yugoslavia. 

Durant li guerre intern in Yugoslavia in combattet in Croatia e in Bosnia e Herzegovina. In li Guerre Intern de Bosnia e Herzegovina il esset desde 1993 un membre del croatian militari organisation HVO. Il havet alt oficies in li stabe del HVO e del armé de Bosnia e Herzegovina pos li fine del guerre intern.

In li 1997 il translocat a Mostar e in li annu 2001 il esset pensionat quam oficero del armé de Bosnia e Herzegovina. In li HVO il esset in li rang del colonel e in li armé de Croatia il esset in li rang del general-major. Pos su pension il devenit sport-functionario in Mostar.

Il es maritat con Darija Budimir (nascet Kuna) e li cuple have un filia Lucija e du filios Luka e Borna.

## Political cariera
Quam oficero in ex-Yugoslavia Živko Budimir devet esser membre del Liga del Comunistes de Yugoslavia. Il esset membre del comunist partise inter 1979 e 1986.
* 2006 Živko Budimir devenit membre del Crotian Partise del Jure de Bosnia e Herzegovina/HSP.
* 2008 Budimir esset electet quam membre del consilie del cité de Mostar por li HSP.
* 2011-2015 Li 17-im de marte 2011 li parlament del Federation Bosnia e Herzegovina electet le quam presidente del Federation Bosnia e Herzegovina. Il esset in ti oficie til li 9-im de februar 2015 quande li parlament del Federation Bosnia e Herzegovina electet Marinko Čavara quam su successor.
* 2012-2014 Budimir impedit un reconstruction del guvernament in li Federation Bosnia e Herzegovina pos li Social Democratic Partise de Bosnia e Herzegovina volet changear li partneros in in guvernament. 
* 2013 In li marte 2013 Budimir forlassat li Crotian Partise del Jure de Bosnia e Herzegovina e fundat li Partise de Justicie e Confidentie/SPP. Budimir devenit presidente del SPP.
* 2013 In li 26-im de april 2014 Budimir esset arestat pro li pretexte que il ha pardonat criminardes por pecunie. Il es liberat li 24-im de may 2013 pro li manca de pruvas por ti reproches.
* 2014 Budimir candidat sin successe por li position del croat membre in li Presidendura del State de Bosnia e Herzegovina quam candidate de su Partise de Justicie e Confidentie/SPP. Il recivet 6,27 percentes e 15.368 votes e finit ye li 3-im rang inter li croat candidates detra Dragan Čović e Martin Raguž. ma ante Anto Popović.
Vir

**Vir** es un village in li west de Bosnia e Herzegovina. It es un parte del municipie Posušje. It es situat in li Federation Bosnia e Herzegovina in li Canton West-Herzegovina.

It have 1670 (1991) habitantes queles es preponderant croates. Li village es situat directmen al frontiere con Croatia.

Vir have li tradition de tauro-combattes. Ma in contraste a Hispania in Vir combatte un tauro contra un altri tauro e ne contra un torreador.

Li presidente del Federation Bosnia e Herzegovina Živko Budimir nascet in Vir.
Blythe Auffarth

**Blythe Auffarth** con plen nómine Blythe Chestin Auffarth es un actoressa del Unit States de America. Ella nascet li 23-im de april 1985 in Plesant Valley in li federal state New York (Unit States de America). Ella es li max conosset per su rol de *Meg Loughlin* in film The Girl Next Door quel basat sur li real casu del mortation e tortura del 16 annu hant puella Sylvia Likens. Bylthe Auffarth ludet li rol del abusat, torturat e mortat puella in li film The Girl Next Door.

Li matre de Blythe Auffarth es un teatre-actoressa. Anc Blythe Auffarth comensat quam teatre-actoressa e anc dansa e canta. Ella finit li scola in li annu 2003 e studiat al *North Carolina School of the Arts*. Pos to ella retornat a New York e comensat laborar quam professional actoressa por li television e filmes.

## Roles in filmes

## Roles in productiones por li [[television]]

## Extern ligamentes
* Blythe Auffarth in li Internet Movie Database
* Oficial internet-págine Blythe Auffarth
Silvia

**Silvia** o anc scrit *Sylvia*, *Sylvie* o *Sylviane* es un feminin prenómine. It 
origina del latin *silva*. Li parol *silva* es anc usat in Interlingue quam sinonim por *forest*. In roman mitologie *Silvia* es li deessa del forest e del lune e Rhea Silvia es li matre de Romulus e Remus.

## Altri variantes de Silvia
Altri variantes de Silvia es: Silvana, Silvie, Silvija (Serbia) e Croatia, Silvy, Sylviane, Sylvie, Sylwia (Polonia) e Szilvia (Hungaria).

## Conosset féminas con li nómine Silvia e su variantes
* Silvia de Svedia, reyessa de Svedia.
* Silvia Neid, german football-lusora.
* Silvia Seidel, german actoressa.
* Sylvia Likens, Unit States de America victime de un mortation.
* Sylviane Berthod, alpin ski-sportista de Svissia,
* Sylvie Hubac, frances political functionaria.
Hotel

**Hotel** es un dom por logiar un curt témpor. On posse ta luar un chambre por pecunuie. In un hotel sovente pernocta viageratores o turistes. Li chambres in un hotel es moblat. Mult hoteles have restoriás e on anc posse manjar in ili.

Li unesim hotel del munde quel nominat se hotel esset apertet in li annu 1774.
Nermin Nikšić

**Nermin Nikšić** es un politico de Bosnia e Herzegovina. Il nascet li 27-im de decembre 1960 in Konjic (Bosnia e Herzegovina) e  es desde li 7-im decembre de 2014 presidente del Socialdemocratic Partise de Bosnia e Herzegovina/SDP BiH.  Nermin Nikšić esset inter li 17-im de marte 2011 e li 1-im de april 2015 li prim-ministre del Federation Bosnia e Herzegovina.

## Personal e professional vive
Pos har finit li scola in Konjic Nikšić studiat jurisprudentie in Mostar. Il finit su studie in li annu 1986 e laborat in li administration del cité de Konjic. Inter 1990 e 1992 il esset li chef del inspectoratu del cité Konjic. In partiprendet in li Guerre Intern de Bosnia e Herzegovina in li armé de Bosnia e Herzegovina. Inter 1995 e 1998 Nikšić esset vice-presidente del executiv-comité del municipie Konjic e inter 1998 e 2000 secretario del general administration, logiament e comunal servicies.

Secun nationalitá Nermin Nikšić es bosniak. Nermin Nikšić es maritat con Nadija Nikšić e li cuple have un filia Najra e un filio Haris.

## Political cariera
* 1993 Nermin Nikšić devenit un membre del Socialdemocratic Partise de Bosnia e Herzegovina/SDP BiH
* 1994-2004 Nermin Nikšić esset presidente del Socialdemocratic Partise de Bosnia e Herzegovina/SDP BiH in Konjic.
* 2000 Nikšić esset vice-borgomastro de del municipie Konjic.
* 2004 Nikšić esset electet quam presidente del Socialdemocratic Partise de Bosnia e Herzegovina in li Canton Herzegovina-Neretva.
* 2000-2007 Nikšić esset membre del parlament del Federation Bosnia e Herzegovina.
* 2007-2014 General-secretario del Socialdemocratic Partise de Bosnia e Herzegovina.
* 2010 Nikšić es denov electet quam membre del parlament del Federation Bosnia e Herzegovina.
* 2011-2015 Nikšić esset inter li 17-im de marte 2011 e li 1-im de april 2015 li prim-ministre del Federation Bosnia e Herzegovina.
* 2014 Il esset electet quam presidente del Socialdemocratic Partise de Bosnia e Herzegovina.

## Ligamentes extern
* Biografie de Nermin Nikšić.
* Internet-págine del guvernament del Federation de Bosnia and Herzegovina
Konjic

**Konjic** es un cité e municipie de Bosnia e Herzegovina. It es situat in li nord del region Herzegovina e apartene al Federation Bosnia e Herzegovina e al Canton Herzegovina-Neretva. It es situat circa 50 kilometres sud-west del cité capital Sarajevo.

Li municipe Konjic have 26.381 habitantes.

Li fluvie Neretva flue tra li cité. Konjic esset mentionat por li unesim vez in historic documentes in li annu 1382. In li Guerre Intern de Bosnia e Herzegovina 1992 til 1995 Konjic havet un grand strategic importantie.
Neretva

Li **Neretva** (cirilic *Неретва*, italian. *Narenta*, ancian-grec *Νάρων*, latin *Naroes*) es li max important fluvie del region Herzegovina. It have un longore de 225 kilometre e flue 203 kilometre tra Bosnia e Herzegovina e 22 kilometre tra Croatia. It flue de nord a sud.

Li fonte de Neretva es in li proximitá de *Držirep* in li municipie Gacko (Bosnia e Herzegovina) sud del montania Zelengora proxim del frontiera con Montenegro.

Li Neretva flue tra li cités Konjic, Mostar e Jablanica in Bosnia e Herzegovina e tra li cité Metković in Croatia. It desinbocca in li proximitá de Ploče in li Adriatic Mare.
Gertrude Baniszewski

**Gertrude Nadine Baniszewski** esset un famosi mortatora in li Unit States de America. Ella nascet li 19-im de septembre 1929 in Indianapolis e morit li 16-im de junio 1990 in Laurel in li federativ state Iowa (Unit States de America). Ella esset anc conosset sub li nómines *Gertrude Wright* e *Nadine Van Fossan*. Baniszewski devenit famosi per li crual abusa, tortura e mortation de

## Gertrude Baniszewski ante li mortation de Sylvia Likens
Ella nascet quam Gertrude Nadine Van Fossan quam triesim de six infantes del cuple Mollie Myrtle (nascet Oakley) e Hugh Marcus Van Fossan Senior. Ella forlasst li scola in li etá de 16 annus e recivet su filia Paula e maritat in li sam annu li policist John Baniszewski. John Baniszewski plu tard changeat su nómine a John Blake. 

Gertrude Baniszweski havet quin infantes con John Baniszweski: Paula Baniszewski
Stephanie Baniszewski, John Baniszewski junior, Marie Baniszewski, Shirley Baniszewski e James Baniszewski. Li cuple restat 10 annus juntmen.

In li etá de 34 annus Gertrude Baniszewski esset in un relation con Dennis Lee Wright qui esset in li etá de 18 annus. Dennis Lee Right violat Gertrude Baniszweski e ella parturit su sixim infante Dennis Lee Wright Junior, ma li patre abandonat Gertrude Baniszweski pos li natation del infante.

## Gertrude Baniszweski e Sylvia Likens
Por pecunie Gertrude Baniszweski lasset habitar li du sestras Sylvia Likens e Jenny Likens che se. Gertrude Baniszweski odiat li bell 16-annus hant Sylvia Likens e comensat abusar, batter e torturar la con li auxilie de su propri infantes e infantes ex li circumitá. Finalmen Sylvia Likens morit li 26-im de octobre 1965.

Baniszewski hat battet li puella, catenat la nudmen sin suficent aqua e manjage in li céllar, brulat la con cigarettes, tatuat la con un calidissim agullie li frase *Yo es un prostituta e es fier pri to* in li córpor del ínnocent puella. Baniszwewski justificat su cruelitá avan su infantes que Sylvia devet esser punit.

## Processu e incarceration
Gertrude Baniszewski e su infantes esset arestat pro li mortation de Sylvia Likens in li die del morte del puella. Li casu e processu contra li crual mortatora recivet un grand atention sur li tot munde. Li Suprem Tribunale del federativ state Indiania condammant in li annu 1971 Gertrude Baniszweski a vive-durant incarceration e anc li infantes de Baniszewski e del vicinitá esset punit.

Malgré mult protestes Gertrude Baniszewski esset pardonat e liberat pos 20 annus in li cárcere. On emfasat li bon conduida de ella in li cárcere e it esset assertet que esset quasi quam un matre por mult altri prisionarias. Gertrude Baniszweski forlassat li cárcere li 4-im de decembre 1985.

## Gertrude Baniszewski pos li incarceration
Baniszeweski translocat pos su liberation a Laurel in li federativ state Iowa. Ella vivet ta sub li nómine Nadine Van Fossan e assertet que ella vell har devenit un tre religiosi hom. Ella morit li 16-im de junio 1960 in Laurel pro pulmon-cáncere.
Mladá Boleslav

**Mladá Boleslav** (german: * Jungbunzlau*) es un cité in li nord de Tchekia. It es situat in li region Central-Bohemia. Li cité es situat al fluvie Iser.

Li cité have 44.272 (2014) habitantes. 

Mladá Boleslav esset fundat in li duesim demí del 10-im secul per rey Boleslav II de Bohemia.  

In Mladá Boleslav es situat li max grand fabrica del automobil-productor Škoda Auto. Circa tri quaresim de omni laborant habitantes de Mladá Boleslav labora por Škoda Auto.

## Sport
Li football-club FK Mladá Boleslav lude in max alt football-liga de Tchekia. Li hockey sur glacie-club BK Mladá Boleslaw, quel lude in li max alt liga del hockey sur glacie in Tchechia, have su hem in li cité.
Grödig

**Grödig** es un mercat-muncipie in Austria. It es situat in li nord de Austria in li país federal Land Salzburg in li Districte Salzburg-Umgebung in li proximitá al frontiera con Germania.

It have 6992 (2014) habitantes.

Li municipie es situat infra li montania Untersberg quel es un parte del Alpes.

## Li partes de Grödig
Grödig consiste ex quar villages:

* Eichet (284 habitantes)
* Glanegg (2138 habitantes)
* Grödig (3474 habitantes)
* Sankt Leonhard (1090 habitantes)

## Historie
Grödig esset mentionat in li annu 790 por li unesim vez in un historic document. In li annu 1150 Grödig devenit un parocia. Grödig recivet li statu de un municipe in li annu 1848.

## Sport
Li football-club SV Grödig ludet desde li seson 2013/14 in li max alt austrian football-liga. It finit li seson 2013/14 men quam triesim in li liga e lude pro to in li seson 2014/15 in li qualification al UEFA Europan Liga.